કેન્દ્ર સરકારે કોકાટે સમિતિની ભલામણ પર 10 માર્ચ, 2016ના રોજ એફડીસી દવાઓ પર પ્રતિબંધ લગાવી દીધો હતો. સર્વોચ્ચ અદાલેત પોતાના ચૂકાદામાં જણાવ્યું હતું કે, "સમગ્ર બાબતના યોગ્ય વિશ્લેષણ માટે અમારું માનવું છે કે આ કેસને ડીટીએબી કે પછી ડીટીએબી દ્વારા રચવામાં આવેલી પેટા સમિતિને સોંપવો જોઈએ, જેથી આ બાબતે નવેસરથી ધ્યાન આપી શકાય. " કોર્ટે જણાવ્યું હતું કે, ડીટીએબી અને આ કામ માટે રચવામાં આવનારી પેટા સમિતિ દવાનું ઉત્પાદન કરનારી કંપનીઓનો પક્ષ પણ સાંભળશે. સમિતિ આ બાબતે બિન-સરકારી સંગઠન ઓલ ઈન્ડિયા ડ્રગ્સ એક્શન નેટવર્કનો પક્ષ પણ સાંભળશે.